Brampton

Brampton on Suur-Torontoon kuuluva kaupunki Ontarion provinssissa Kanadassa.Sen asukasluku vuonna 2021 oli 656 480.

Maantiede
Brampton sijaitsee Kanadan Ontariossa Toronton luoteispuolella Peelin aluekunnassa. Kaupungin pinta-ala on 265,89 km².

Historia
Ennen eurooppalaisten saapumsita alueelle sitä asuttivat huronit eli wendatit. He liittoutuivat 1600-luvun niin sanotuissa majavasodissa ranskalaisten kanssa irokeeseja vastaan. Sodat sekä eurooppalaisten mukanaan tuomat taudit hävittivät huroneja, jotka menettivät alueitaan irokeeseille. Irokeesit muuttivat 1700-luvun aikana kohti New Yorkia ja heidän tilalleen muutti anishinabeja, joihin lukeutuivat mississaugat. Mississaugojen paikallinen päällikkö nykyisen kaupungin alueen brittiläiselle siirtomaahallinnolle vuonan 1818.

Vuosina 1819 ja 1820 nykyisen Bramptonin alueelle alko isaapua englantilaisia siirtolaisia. Ensin perustettiin Chinguacousy ja Brampton sen eteläpuolelle. Brampton tunnettiin alkujaan nimellä Buffy’s Corners. Se nimettiin Bramptoniksi Englannin Cumberlandissa sijaitsevan Bramptonin kaupungin mukaan vuonna 1853. Englannin Brampton oli puolestaan John Elliott nimisen paikallisen siirtolaisen syntymäkaupunki. Nimenvaihdos liittyi uuteen hallinnollisen aseman kylänä. Vuonna 1867 Bramptonista tuli silloisen Peelin piirikunnan keskus ja vuonna 1858 paikalle oli rakennettu Grand Trunk Railway. Paikkakunta kasvoi ja se sai kaupungin (town) aseman vuonna 1873.

Ontariossa tehtiin kuntauudistus 1970-luvulla. Nykyinen Bramptonin kunta luotiin yhdistämällä entiset Brampton, Toronto Gore, Chinguacousyn eteläosat ja osia Mississaugasta. Kaupunki on kasvanut huomattavasti yhdistymisien jälkeen. Entisiä maatalousalueita on rakennettu asuntoalueiksi. Vaikka kaupungissa on teollisuutta, sitä on pidettu nukkumakaupunkina josta käydään töissä tai asioimassa muualla.

Väestö
Bramptonin asukasluku oli vuoden 2021 väestönlaskennan mukaan 656 480. Vuonna 2016 vastaava lukema oli 593 638 ja vuonna 2006 433 806. Väestöntiheys vuonna 2021 oli 2 469 as./km². Näkyviä vähemmistöjä oli 80,6 % asukkaista ja heistä suurimmat ryhmät olivat eteläaasialaiset (52,4 %) ja mustat (13,1 %). Eteläaasialaisten määrä on kasvanut etenkin 2000-luvun aikana.

 Lähteet 

 Aiheesta muualla 

Luokka:Ontarion kaupungit
Luokka:Suur-Toronto